b'\n_START_ARTICLE_\nManduca pellenia\n_START_SECTION_\nUtseende\n_START_PARAGRAPH_\nEn stor (vingespenn 107 \xe2\x80\x93 126\xc2\xa0mm), gr\xc3\xa5brun svermer. Hodet og brystet er brunsvarte med lysgr\xc3\xa5 sider, bakkroppen har store, runde, gule flekker p\xc3\xa5 sidene. Forvingen er gr\xc3\xa5brun med noen brune streker og et bredt, V-formet, bl\xc3\xa5gr\xc3\xa5tt tverrb\xc3\xa5nd n\xc3\xa6r midten. Bakvingen er bl\xc3\xa5lig m\xc3\xb8rkegr\xc3\xa5 med to lyse tverrb\xc3\xa5nd. Larven er blekgr\xc3\xb8nn med brede, hvite skr\xc3\xa5striper p\xc3\xa5 sidene. De tre fremste kroppsleddene er kledt med sm\xc3\xa5 pigger p\xc3\xa5 ryggsiden. Hornet p\xc3\xa5 bakkroppen er gulrg\xc3\xb8tn, noks\xc3\xa5 kort og piggete. Puppen har en lang, utoverb\xc3\xb8yd sugesnabel-slire som er festet til brystet i ytterenden.\n_START_SECTION_\nLevevis\n_START_PARAGRAPH_\nLarvene lever trolig p\xc3\xa5 planter i s\xc3\xb8tvierfamilien (Solanaceae). De voksne svermerne bes\xc3\xb8ker blomster.\n_START_SECTION_\nUtbredelse\n_START_PARAGRAPH_\nArten finnes fra Mexico i nord til Ecuador i s\xc3\xb8r.'